พระราชกฤษฎีกาเปลี่ยนแปลงเขตเทศบาลเมืองนครนายกจังหวัดนครนายก(ฉบับที่ ๒)พ.ศ. ๒๕๒๘ ภูมิพลอดุลยเดชป.ร.ให้ไว้ ณ วันที่๑๐ กันยายน พ.ศ. ๒๕๒๘เป็นปีที่ ๔๐ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรเปลี่ยนแปลงเขตเทศบาลเมืองนครนายกจังหวัดนครนายก เพื่อประโยชน์ในการบริหารกิจการและการทะนุบำรุงท้องถิ่นอาศัยอำนาจตามความในมาตรา๑๕๙ ของรัฐธรรมนูญแห่งราชอาณาจักรไทย และมาตรา ๑๒ แห่งพระราชบัญญัติเทศบาล พ.ศ.๒๔๙๖ ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๓) พ.ศ. ๒๔๙๙จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกาเปลี่ยนแปลงเขตเทศบาลเมืองนครนายกจังหวัดนครนายก (ฉบับที่ ๒) พ.ศ. ๒๕๒๘มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้เปลี่ยนแปลงเขตเทศบาลเมืองนครนายกซึ่งกำหนดไว้ในมาตรา ๓ แห่งพระราชกฤษฎีกาเปลี่ยนแปลงเขตเทศบาลเมืองนครนายกจังหวัดปราจีนบุรี พุทธศักราช ๒๔๘๗ เสียใหม่ โดยให้มีเขต ดังต่อไปนี้ด้านเหนือ ตั้งแต่หลักเขตที่ ๑ซึ่งตั้งอยู่ริมทางหลวงแผ่นดินหมายเลข ๓๓ ตอนหินกอง - นครนายกฟากใต้ ตรง กม. ๑๓๓.๖๐๐ เป็นเส้นตรงไปทางทิศตะวันออกเฉียงเหนือ ถึงหลักเขตที่ ๒ซึ่งตั้งอยู่ริมคลองพรหมณี ฝั่งตะวันออก ตรงที่บรรจบกับคลองไผ่ ฝั่งใต้จากหลักเขตที่๒ เลียบริมคลองไผ่ ฝั่งใต้ ไปทางทิศตะวันออกเฉียงใต้ ผ่านทางหลวงจังหวัดหมายเลข๓๐๔๙ ตอนนครนายก - น้ำตกนางรอง ถึงหลักเขตที่ ๓ ซึ่งตั้งอยู่ริมคลองไผ่ ฝั่งใต้ตรงริมทางหลวงจังหวัดหมายเลข ๓๐๔๙ ตอนนครนายก - น้ำตกนางรอง ฟากตะวันออกจากหลักเขตที่๓ เป็นเส้นตรงไปทางทิศตะวันออกเฉียงใต้ ถึงหลักเขตที่ ๔ ซึ่งตั้งอยู่ริมถนนท่าข่อยฟากเหนือ กม. ๑.๑๐๐ด้านตะวันออกจากหลักเขตที่ ๔ เป็นเส้นตรงไปทางทิศตะวันออกเฉียงใต้ ข้ามแม่น้ำนครนายกผ่านทางหลวงจังหวัดหมายเลข ๓๒๓๙ ตอนนครนายก - ศรีนาวา ถึงหลักเขตที่ ๕ ซึ่งตั้งอยู่ริมทางหลวงจังหวัดหมายเลข๓๒๓๙ ตอนนครนายก - ศรีนาวา ฟากใต้ ตรง กม. ๑.๙๑๐จากหลักเขตที่๕ เป็นเส้นตรงไปทางทิศตะวันตกเฉียงใต้ ผ่านทางหลวงแผ่นดินหมายเลข ๓๓ ตอนนครนายก - ปราจีนบุรีตรง กม. ๑๓๙.๘๘๑ ถึงหลักเขตที่ ๖ ซึ่งตั้งอยู่ริมคลองส่งน้ำชลประทานฝั่งซ้ายสาย ๑ฝั่งเหนือด้านใต้จากหลักเขตที่ ๖ เลียบริมคลองส่งน้ำชลประทานฝั่งซ้ายสาย ๑ ฝั่งเหนือไปทางทิศตะวันตก ถึงหลักเขตที่ ๗ ซึ่งตั้งอยู่ริมคลองส่งน้ำชลประทานฝั่งซ้ายสาย ๑ฝั่งเหนือ ตรงที่บรรจบกับคลองเหมืองด้านตะวันตกจากหลักเขตที่ ๗ เลียบริมคลองเหมืองฝั่งตะวันออก ไปทางทิศเหนือ ข้ามแม่น้ำนครนายกเลียบริมแม่น้ำนครนายกฝั่งเหนือ ไปทางทิศตะวันตกและเลียบริมคลองส่งน้ำชลประทานฝั่งขวาฝั่งตะวันออก ไปทางทิศเหนือและทิศตะวันตกเฉียงเหนือ ถึงหลักเขตที่ ๘ซึ่งตั้งอยู่ริมคลองส่งน้ำชลประทานฝั่งขวา ฝั่งตะวันออกตรงที่บรรจบกับคลองพรหมณีจากหลักเขตที่ ๘ เป็นเส้นตรงไปทางทิศตะวันออกเฉียงเหนือไปบรรจบกับหลักเขตที่๑ดังปรากฏในแผนที่ท้ายพระราชกฤษฎีกานี้ตามเส้นแนวเขตที่กล่าวไว้ในมาตรานี้ให้มีหลักย่อยปักไว้เพื่อแสดงแนวเขตตามสมควรมาตรา ๔ ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการพลเอกป. ติณสูลานนท์นายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกาเปลี่ยนแปลงเขตเทศบาลเมืองนครนายก จังหวัดนครนายก (ฉบับที่๒) พ.ศ. ๒๕๒๘(ดูข้อมูลจากภาพกฎหมาย)หมายเหตุ:- เหตุผลในการประกาศใช้พระราชกฤษฎีกาฉบับนี้ คือ เนื่องจากท้องที่นอกเขตเทศบาลเมืองนครนายกจังหวัดนครนายก ได้เจริญขึ้นและมีชุมนุมชนอยู่หนาแน่นสมควรขยายเขตเทศบาลเมืองนครนายก จังหวัดนครนายกเพื่อประโยชน์ในการบริหารกิจการและการทะนุบำรุงท้องถิ่นต่อไป จึงจำเป็นต้องตราพระราชกฤษฎีกานี้วนิดา/พิมพ์๑๓ ธันวาคม ๒๕๔๙วาทินี/ผู้จัดทำ๑๓ ธันวาคม ๒๕๔๙ปิติวรรณ/ปรับปรุง๑๘ มีนาคม ๒๕๖๓อรญา/ตรวจ๑๔ เมษายน ๒๕๖๓[๑] ราชกิจจานุเบกษาเล่ม ๑๐๒/ตอนที่ ๑๓๐/ฉบับพิเศษ หน้า ๑๗/๒๐ กันยายน ๒๕๒๘